བསྒྲལ་བའི་ཞིང་བཅུ་ནི་གཡུང་དྲུང་གསང་བའི་རྒྱུད་ལས།གང་ཞིག་བསྒྲལ་བའི་དངོས་པོ་ནི།བསྒྲལ་བར་བྱ་བའི་ཞིང་བཅུ་སྟེ།སངས་རྒྱས་སློབ་དཔོན་སྐུ་དགྲ་དང་།དམ་ཚིག་ཉམས་དང་དམ་ལས་ལོགདམ་ལ་འཁུ་དང་སྒྲུབ་པ་ལ།བར་དུ་གཅོད་པར་བྱེད་པ་དང་།སེམས་ཅན་ཡོངས་ལ་གནོད་པ་ནི།ད་ལྟ་ཉིད་དུ་བྱེད་པ་དང་།གཡུང་དྲུང་བསྟན་ལ་སྡང་བ་དང་།དམྱལ་བ་ཡི་དྭགས་བྱོལ་སོང་སྟེ།ཞིང་བཅུ་དག་ཏུ་ཤེས་པར་བྱ་ཅེས་སོ།འགུ་ཡ་སྲོག་འཛིན་ལས་བསྒྲལ་བར་བྱ་བའི་ཞིང་བཅུ་ནི།བསྟན་པའི་སྤྱི་དགྲབླ་མའི་སྐུ་དགྲསྒྲུབ་གཤེན་གྱི་སྒོས་དགྲབསྟན་པ་ཁྱད་དུ་གསོད་པ།བཀའ་དང་དམ་ལ་འགལ་བ།གཤེན་གྱི་ཀོར་ལ་རློམས་པ།མ་ཉེས་བསྟབས་ལ་བཅོལ་པ།བྱང་ཆུབ་སྒྲུབ་པ་ལ་བར་གཅོད་བྱེད་པ།སེམས་ཅན་ཡོངས་ལ་གནོད་པ།སྲིད་པའི་གཏོ་ལ་འགལ་བ་དང་བཅུའོ།དེས་ན་བསྒྲལ་ཞེས་དེ་ཡང་ཕལ་དང་ཕལ་ཀྱིས་བསད་གཏུབ་བྱས་པ་བཞིན་མ་ཡིན་པར་ཐུགས་ཚད་མེད་བཞིའི་ངང་ལས་མ་མཡོས་པར་བསམ་པ་བཟང་ལ་སྦྱོར་བ་རྩུབ་པའི་ལས་ཀྱིས་བསྒྲལ་དགོས་པ་ཡིན་དེ་གབ་པའི་གསང་བའི་རྒྱུད་ལས།མ་བསྟོད་པར་མི་སྐུལ།མ་སྐུལ་བར་མི་བཀྱེ།མ་བཀྱེ་བར་མི་འགུགམ་འཀུག་པར་མི་གཏབས་བསྡམ།མ་གཏབ་བསྡམཔར་མི་གཏུབ།མ་གཏུབ་པར་མི་སྟབས།མ་སྟབས་པར་མི་མནན།ཞེས་སོ།དེས་ན་ལས་ཀྱི་གོ་རིམ་མ་འཆོལ་བར་མཐར་ཐར་པ་བདེ་བའི་གནས་སུ་འགོད་དགོས་པ་ཡིན་དེ་གཏིང་རྫོགས་ཕུར་པ་ལས།དྷ་ཤ་གྷི་བ་སྲིན་པོ་བགེགས་ཀྱི་རྗེ།ཕུལ་བའི་ལུས་བསྒྲལ་རྣམ་ཤེས་ལྷ་རུ་བསྒྱུར་ཞེས་སོ།